b'\n_START_ARTICLE_\nBendijska reprezentacija SAD-a\n_START_PARAGRAPH_\nBendijska reprezentacija SAD-a predstavlja Sjedinjene Ameri\xc4\x8dke Dr\xc5\xbeave u \xc5\xa1portu bendiju._NEWLINE_Mu\xc5\xa1ka reprezentacija osnovana je ranih 1980-ih kada bendi u organiziranom obliku bilje\xc5\xbei svoje za\xc4\x8detke u SAD-u. Reprezentacija sudjeluje na Svjetskim prvenstvima u bendiju od 1985. godine (Svjetsko prvenstvo u u Norve\xc5\xa1koj), kao prva nova reprezentacija pored dotada\xc5\xa1nje \xc4\x8detvorice redovitih sudionika: SSSR-a, \xc5\xa0vedske, Finske i Norve\xc5\xa1ke. Iako dugo bez osvojenih odli\xc4\x8dja te unato\xc4\x8d nekoliko poraza od boljih mom\xc4\x8dadi, reprezentacija tijekom godina ostvaruje i nekoliko ve\xc4\x87ih pobjeda (protv reprezentacija Kanade, Nizozemske, Ma\xc4\x91arske i Bjelorusije). Spomenute pobjede te nekoliko manjih poraza (npr. od reprezentacije Norve\xc5\xa1ke) svrstavaju, posljednjih godina, mom\xc4\x8dad SAD-a u srednje jake ekipe ovog \xc5\xa1porta. Sjedinjene dr\xc5\xbeave bile su doma\xc4\x87in Svjetskog prvenstva u bendiju koje se 1995. godine odr\xc5\xbealo u Rosevillu, MN._NEWLINE_Reprezentacija do 2006. godine nije osvojila odli\xc4\x8dja.'